
Ministru kabineta rīkojums Nr. 566
Rīgā 2024. gada 9. jūlijā (prot. Nr. 28 42. §)
Par apropriācijas pārdali starp budžeta izdevumu kodiem atbilstoši ekonomiskajām kategorijām Iekšlietu ministrijas budžeta programmā 07.00.00 "Ugunsdrošība, glābšana un civilā aizsardzība"
· 1. Atļaut Iekšlietu ministrijai pārdalīt finansējumu budžeta programmas 07.00.00 "Ugunsdrošība, glābšana un civilā aizsardzība" ietvaros, samazinot finansējumu 1 499 985 euro apmērā ar valsts drošību saistītajam prioritārajam pasākumam "Speciālo ugunsdzēsības un glābšanas transportlīdzekļu iegāde" un palielinot finansējumu 1 499 985 euro apmērā, lai atbilstoši noslēgtiem līgumiem nodrošinātu speciālo ugunsdzēsības un glābšanas transportlīdzekļu komplektācijā esošā speciālā aprīkojuma un inventāra iegādes izdevumu segšanu (preces un pakalpojumi). 
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

